ดอยซ์แบงก์ระส่ำอีกรอบ! อดีตผู้บริหารถูกศาลอิตาลีตั้งข้อหาปลอมแปลงบัญชี
ดอยซ์แบงก์ระส่ำอีกรอบ! อดีตผู้บริหารถูกศาลอิตาลีตั้งข้อหาปลอมแปลงบัญชี
2 ต.ค. 2559

ผู้สื่อข่าวรายงานว่า ธนาคารดอยซ์แบงก์ต้องเผชิญกับสถานการณ์ย่ำแย่อีกครั้ง หลังจากที่ศาลอิตาลีได้ตั้งข้อหาพนักงาน 1 รายและอดีตผู้บริหาร 5 รายว่า สมรู้ร่วมคิดกับธนาคาร Monte dei Paschi di Siena ปลอมแปลงบัญชีเมื่อปี 2551
อดีตผู้บริหารที่ถูกตั้งข้อหาโดยศาลเมืองมิลาน ได้แก่ นายไมเคิล เฟสโซลา ซึ่งเคยดูแลงานด้านอัตราดอกเบี้ยของทั่วโลก นายอิวอร์ ดันบาร์ อดีตผู้บริหารที่ดูแลด้านตลาดทุนทั่วโลก
ก่อนหน้านี้ นายจอห์น ไครอัน ประธานเจ้าหน้าที่บริหารของธนาคารดอยซ์แบงก์ ได้ออกมายืนยันว่า ทางธนาคารยังคงมีสถานะที่แข็งแกร่ง แม้มีข่าวว่าเฮดจ์ฟันด์หลายแห่งได้ยุติการทำธุรกรรมกับทางธนาคาร
ทั้งนี้ ธนาคาร Monte dei Paschi di Siena เป็นธนาคารรายใหญ่ของอิตาลี และมีสถานะการเงินที่ย่ำแย่ที่สุด
เมื่อเดือนก.ค.ที่ผ่านมา ธนาคารกลางยุโรป (ECB) จะเปิดเผยผลการทดสอบภาวะวิกฤต (stress test) ในภาคธนาคารของยูโรโซนเมื่อวานนี้ โดยระบุว่า ธนาคารส่วนใหญ่มีความแข็งแกร่งเพียงพอที่จะสามารถต้านทานการทรุดตัวของเศรษฐกิจ และภาวะผันผวนในตลาดการเงิน
อย่างไรก็ตาม รายงานของอิตาลีระบุว่า ธนาคาร Monte dei Paschi di Siena ซึ่งเป็นธนาคารรายใหญ่ของอิตาลี มีสถานะการเงินที่ย่ำแย่ที่สุด อันเนื่องมาจากหนี้เสียที่มีมูลค่าสูงถึง 3.60 แสนล้านยูโร หรือ 4 แสนล้านดอลลาร์สหรัฐ
 